Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 779

3. A középkori Buda A téma nemcsak a középkori Budáról szól. Vidéki iskolákban feltétlenül érdemes bekapcsolni a feldolgozásba az iskola székvárosának vagy a legközelebbi városnak a történetét – ha lehet, összehasonlító módon, ha az idő és a tanulók felkészültsége ezt nem teszi lehetővé, akár a Budára vonatkozó ismeretek csökkentésével is. Nagyon fontos ajánlott tevékenység a lakóhely történetében való önálló tájékozódás, mini kutatás. Fontos kitérni a lakóhely nemzetiségi összetételére, a különböző nemzetiségek eltérő szokásaira, a nevezetes épületekre, helyszínekre és intézményekre, az egyház, a régi mesterségek és a kereskedelem szerepére. Hasonlítsuk össze a középkori városi ember életmódját a modern városlakóéval!

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes